Aurreneko aldiz antolatuko dute emakumezkoen esku pilotako Bizkaia Torneoa. Txapelketa urriaren 26an hasiko da eta guztira 12 pilotarik parte hartuko dute, sei bikotetan banatuta. Tartean, Patri Espinar usansolotarrak jokatuko du torneoa. Espinarrek Maddi Mendizabal zaldibiarra izango du bikotekide. Espinarrek eta Mendizabalek txapelketako bigarren jardunaldian hasiko dira lehiatzen, azaroaren 2an. Era berean, hilaren 9an jokatuko dute. Azaroaren 17an finalaurrekoa eta finala jokatuko dira Bizkaia Frontoian.